**Învins de pasiuni**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Iar m-am trezit cu perna udă-n brațe

Și cu cearceaful mototol sub stern,

E noaptea cruntă, luna prinsă-n ațe

Alunecă pe boltă în infern.

Cuprins de flăcări mă gândesc la tine,

Aș respira ozon la sânul tău,

Când formele cu arcuiri aldine

Mi-ar oferi candoare din pârău.

E vara asta lungă și ciudată,

Ori e prea cald, ori bântuie furtuni,

Dar când te simt în brațe dezbrăcată,

Cedez ușor învins de pasiuni.

- Ai ascultat din steaua fără nume

Cum plouă pe pământ, parcă gustar,

Un zeu de foc venit din altă lume,

Împarte ziua-n dulce şi amar?

Când orele se scurg pe ceas, încete,

Impiedicate-n doruri şi-ntrebări,

La făr-un sfert de infinit, poete,

Promite-mi c-o să vii. Aceste mări

Ce ne despart sunt două braţe lipsă

Sau două maluri ce se vor uni

Într-un infern de foc, apocalipsă

Ce nimeni n-ar putea-o prevesti.

Ioan Grigoraș Liliana Trif